ועדת הכנסת, כנסת 17, פרוטוקול מספר 40, 2006-10-17 09:30

רוחמה אברהם-בלילא: אני פותחת את ישיבתה הנוספת של ועדת הכנסת.

רוחמה אברהם-בלילא: על סדר היום ערעורים על החלטת יו"ר הכנסת והסגנים שלא לאשר דחיפות הצעות לסדר-יום.

רוחמה אברהם-בלילא: יש לנו ערעור אחד, הערעור שהגיש חבר הכנסת מרציאנו בנושא משבר התיירות בעקבות מלחמת לבנון השניה.

רוחמה אברהם-בלילא: מי מייצג את הנשיאות?

יצחק אהרונוביץ': אני.

רוחמה אברהם-בלילא: חבר הכנסת מרציאנו, בבקשה, אנא הצג את הנושא.

יורם מרציאנו: הגשתי הצעה דחופה לסדר יום בעניין המשבר בענף התיירות, גם בגלל המלחמה אבל לא רק בגלל המלחמה.

יורם מרציאנו: הצפי לשנת 2006, לתיירים במדינת ישראל, היה אמור להיות על 2.4 מיליון מבקרים.

יורם מרציאנו: לצערי הרב, אנחנו, כפי הנראה, נעמוד על 1.6 מיליון מבקרים, מה שמעמיד אותנו בפני קריסה של מערכת התיירות במדינת ישראל.

יורם מרציאנו: אנחנו יודעים שבירושלים בלבד, הולכים לפטר, בימים אלה, כ-5,000 איש מענף התיירות - מלונאים, סוכני נסיעות ועוד.

יורם מרציאנו: אנחנו יודעים שברשות שדות התעופה יצאו כבר אתמול מכתבי פיטורין.

יורם מרציאנו: כך גם בחברות הנלוות ואנחנו מדברים על אלפי עובדים מפוטרים בחודש חודשיים הקרובים.

יורם מרציאנו: כל זה גם בגלל היעדר תקציב ראוי למשרד התיירות לנושא של הסברה בעולם כדי לעודד תיירים להגיע.

יורם מרציאנו: במסגרת הקיצוצים של הממשלה החליטו גם לקצץ בנושא הפרסום.

מוחמד ברכה: יורם, הדיון הוא לא על המהות אלא על הדחיפות.

מוחמד ברכה: אתה לא צריך להסביר את זה.

יורם מרציאנו: אני פונה אליכם ומבקש מכם.

יורם מרציאנו: הבנתי שלנושא הזה לא הגיעו אתמול בנשיאות הכנסת בשל חוסר זמן.

יורם מרציאנו: זאת אומרת, בכלל לא דנו בזה.

יורם מרציאנו: לא החליטו אם זה דחוף או לא, אלא החליטו לא לדון בזה.

רוחמה אברהם-בלילא: למה אתה חושב שזה דחוף דווקא השבוע?

רוחמה אברהם-בלילא: למה לא לנצל את זכותך כחבר כנסת ולהעלות את זה במסגרת הצעה רגילה לסדר?

רוחמה אברהם-בלילא: נכון מאוד שהנושא חשוב וכאוב – אז יש לך 10 דקות ולא 3 דקות.

רוחמה אברהם-בלילא: מה אפשר יהיה לומר ב-3 דקות?

יורם מרציאנו: אני מבטיח לך שבמשך ה-3 דקות אני אצליח לתמצת את הדברים העיקריים כדי לומר אותם ולומר למה זה דחוף.

רוחמה אברהם-בלילא: תשובת הנשיאות לעניין.

יצחק אהרונוביץ': למעשה לא הגענו לנושא הזה כי היו דברים יותר דחופים ויותר חשובים.

יצחק אהרונוביץ': הגענו בדיוק לאותם חמישה נושאים אותם אישרנו.

רוחמה אברהם-בלילא: האם יכול להיות שהנשיאות רואה את הנושאים הראשונים שבפניה – אני רוצה להבין, ישנם 10 נושאים על הפרק, שהגישו 50 חברי כנסת.

רוחמה אברהם-בלילא: כיוון שהנשיאות דנה ומיצתה את עצמה כעבור הנושא ה-8 וראתה שהיא הגיעה ל-5 נושאים, היא החליטה שלא לדון ב-2 הנושאים הנוספים?

יצחק אהרונוביץ': גברתי היושב ראש.

יצחק אהרונוביץ': כחברי נשיאות נכבדים, אני אומר לך באחריות, אנחנו עוברים על כל הרשימות ועוברים על כל הנושאים והיו נושאים יותר חשובים.

יצחק אהרונוביץ': מאחר והגענו למכסה של אותם נושאים יותר חשובים - - -

רוחמה אברהם-בלילא: האם דנתם בזה?

יצחק אהרונוביץ': אני אומר לך, זה עלה וזה נדחה ועברנו לדברים יותר חשובים.

יצחק אהרונוביץ': לא היה דיון מהותי כי היו דברים יותר חשובים.

יורם מרציאנו: מי קובע מה דחוף ומה לא?

יצחק אהרונוביץ': תן כבוד לחברי הנשיאות ולחברי הוועדה.

יורם מרציאנו: דנתם בזה?

יצחק אהרונוביץ': אני אומר שוב.

יצחק אהרונוביץ': הנושא עלה ונושאים יותר חשובים הוקדמו.

יצחק אהרונוביץ': היו 10 עד 15 נושאים.

יצחק אהרונוביץ': בנושא הזה היה מציע אחד.

יצחק אהרונוביץ': מאחר והיו נושאים חשובים לא פחות, אם לא יותר, ובאותם נושאים הצטרפו מספר הצעות - כלומר, היו באמת הסכמות בין כל חברי הנשיאות שזה נושא שיקבל דחיפות פחותה על הנושאים האחרים, ולכן זה לא עלה.

רוחמה אברהם-בלילא: אני רוצה להבין.

רוחמה אברהם-בלילא: כשאתה אומר שזה לא עלה, אתה אומר שזה לא התקבל?

רוחמה אברהם-בלילא: או שזה לא עלה לדיון.

יצחק אהרונוביץ': אני רוצה לחדד ולדייק.

יצחק אהרונוביץ': הנושא עלה כמו כל נושא אחר במסגרת הרשימה.

יצחק אהרונוביץ': נבחרו נושאים, לעניות דעתנו, יותר חשובים.

רוחמה אברהם-בלילא: יש בפני את הרשימה של הנושאים שהועלו.

רוחמה אברהם-בלילא: יש שם הנושא של סיכונים סביבתיים במפרץ חיפה.

רוחמה אברהם-בלילא: החלטנו לעשות על זה דיון סיעתי לפי סעיף 86א', ומייד אדבר על כך.

רוחמה אברהם-בלילא: הנושא השני הוא מפעל ההזנה, שיש עימו בעיות קשות; הנושא השלישי הוא: הגברת ההתחמשות וירי הקסאמים על שדרות; הנושא הרביעי: הניסוי הגרעיני של דרום קוריאה; והנושא החמישי: ממצאי דוח ארגון עדאללה אודות מחדלי חקירת המשטרה באירועי אוקטובר 2000.

רוחמה אברהם-בלילא: חבר הכנסת מרציאנו, מכיוון שאנחנו בדקות הקרובות נאשר את הדיון הסיעתי בנושא של הסיכונים הסביבתיים במפרץ חיפה לפי סעיף 86(א) - - -

מוחמד ברכה: למה דווקא דיון סיעתי ולא אישי?

רוחמה אברהם-בלילא: אני חושבת שאנחנו יכולים להקדיש לזה.

רוחמה אברהם-בלילא: יש לנו את סדר היום של יום הקשיש.

רוחמה אברהם-בלילא: לאחר מכן יש את הדיון הסיעתי, שזה 5 דקות לכל סיעה.

רוחמה אברהם-בלילא: לאחר מכן יתחילו הצעות לסדר היום.

יצחק אהרונוביץ': באמת, כדי למצוא פתרון לבקשה, אני אומר לחבר הכנסת יורם מרציאנו, יש אפשרות וצריך לקבל פה החלטה אם להכניס את זה כנושא שישי.

רוחמה אברהם-בלילא: זה לא נושא שישי.

רוחמה אברהם-בלילא: בי"ת, מכיוון שחבר הכנסת היה רגיש לנושא הזה, והוא ידבר 3 דקות, זה לא ישנה את אופן הדיון של הכנסת ולא יאריך את הזמן.

רוחמה אברהם-בלילא: מכיוון שזה נושא חם ונושא שמן הראוי שהממשלה תיתן עליו תשובה, למרות שלמיטב ידיעתי, בזמן המלחמה, זאת אחת הפעמים הראשונות שמלחמה נדרשת ונותנת מענה להרבה מאוד בעיות תיירותיות שהיו תוך כדי, אם זה פיצוי כזה או אחר.

רוחמה אברהם-בלילא: אני חושבת שאולי זה ראוי שייאמר שוב מעל דוכן הכנסת, ולכן אני ממליצה לאשר, באופן חריג, ל-3 דקות.

רוחמה אברהם-בלילא: אבל שלא תחשבו.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד?

רוחמה אברהם-בלילא: מי נגד?

רוחמה אברהם-בלילא: מי נמנע?

רוחמה אברהם-בלילא: הצבעה בעד – 9 נגד – אין נמנעים – אין ערעורו של חבר הכנסת יורם מרציאנו התקבל.

רוחמה אברהם-בלילא: אני מזכירה לחברים.

רוחמה אברהם-בלילא: מלבד הנושא שאנחנו דנים כל יום שלישי בנושא התקנון.

רוחמה אברהם-בלילא: הוגשה אלי אתמול בקשה של חבר הכנסת בן ששון לפטור מחובת הנחה את הצעתו בנושא משטר נשיאותי.

רוחמה אברהם-בלילא: חבר הכנסת ליברמן מתכוון להביא את הצעתו מחר, ולכן בישיבתנו היום בצהריים אנחנו נתבקש לדון בסוגיה הזאת.

אפרים סנה: יש בהסכם הקואליציוני פרק שאומר שכל העלאה של שינוי חוק יסוד טעונה הסכמה קואליציונית.

רוחמה אברהם-בלילא: חבר הכנסת סנה.

רוחמה אברהם-בלילא: מכיוון שיש בקשה - אני לא דנה בכל מה שקשור להסכם קואליציוני - יש בקשה, מחובתנו, חברי הכנסת, מכיוון שסדר היום לא עמוס, אמרתי שבכוונתי להביא את זה לדיון והצבעה.

רוחמה אברהם-בלילא: תחליטו לקבל, בסדר, תחליטו שלא, גם בסדר.

רוחמה אברהם-בלילא: אני הודעתי על כוונתי מראש, אל"ף, כדי שלא תחשבו שאני עושה מחטף.

רוחמה אברהם-בלילא: בי"ת, אני צריכה אותו להצבעה נוספת כדי לאשר.

רוחמה אברהם-בלילא: כעת נצביע על קיום דיון, לפי סעיף 86(א), בנושא הזיהום הסביבתי במפרץ חיפה, 5 דקות לסיעה.

רוחמה אברהם-בלילא: מי בעד?

רוחמה אברהם-בלילא: הצבעה בעד – 6 נגד – אין נמנעים – אין ההחלטה לקיים דיון סיעתי בנושא הזיהום הסביבתי במפרץ חיפה לפי סעיף 86(א), נתקבלה.

רוחמה אברהם-בלילא: הישיבה נעולה.